Daniel Bell
Store norske leksikon,Samfunn,Samfunnsfag,Sosiologi,Sosiologer
Daniel Bell var en amerikansk sosiolog. Han var professor ved Harvard University fra 1969 og har stått sentralt i samfunnsvitenskapelig debatt om utviklingstendenser i det moderne samfunnet.
I boken The End of Ideology (1960) argumenterte han for en omdiskutert tese om at de klassiske ideologienes tid snart ville være over, siden det yrkesmessige grunnlaget for tradisjonell klasseinndeling gradvis ble borte i de mest utviklede samfunnene. I The Coming of Post-Industrial Society (1973) uttrykte han tro på et fremtidssamfunn med færre sosiale konflikter. Denne optimismen er ikke til stede på samme måte i The Cultural Contradictions of Capitalism (1976), der Bell fremhever indre spenninger mellom teknisk økonomisk effektivitet, likhetsidealer for sosial velferd og idealer for individuell utfoldelse. Les mer i Store norske leksikon sosiologi ideologi klasse